Diari Oficial de la Generalitat Valenciana


Sumari del DOGV 7944, del 27-12-2016 (2016/10784)

ACORD de 16 de desembre de 2016, del Consell, de generació de crèdits i autorització de ajustos de crèdits entre capítols i seccions
------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10186


Data del document
:   16-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2016, del Consell, de generació de crèdits i autorització de ajustos de crèdits entre capítols i seccions [2016/10898]  
El Decret Llei 1/2009, de 20 de febrer, del Consell, va constituir i va dotar, entre altres, el Pla especial de suport a la inversió productiva en municipis de la Comunitat Valenciana, per import de 7.305.552.539 ?.  
L'execució de l'esmentat pla, a causa de l'elevat nombre de projectes finançats, ha comportat diverses incidències, i així:  
- Mitjançant Resolució de 5 de juny de 2009, es va aprovar el finançament amb càrrec al Pla Especial de suport a la Inversió Productiva en Municipis de la Comunitat Valenciana, del Projecte presentat per l'Ajuntament d'Orihuela, denominat «Centre de Seguretat i Emergències Orihuela Costa».  
- L'execució de l'esmentat projecte es troba paralitzada des de maig de 2011 a causa de l'abandó unilateral per part del contractista, la qual cosa motiva la resolució del contracte a l'abril de 2012 i la conseqüent confiscació de les fiances constituïdes pel contractista per aplec de materials, al no haver-ne amortitzat la totalitat, per import global de 507.361,95 ?.  
- Per a la continuació de l'execució del projecte és necessària la corresponent generació de crèdits, que repose en l'indicat projecte la quantia que ha estat objecte d'ingrés per part de la Generalitat com a conseqüència de l'assenyalada confiscació de garanties.  
La Conselleria d'Educació, Investigació, Cultura i Esport, ha sol·licitat el traspàs de la quantitat de 536.801,64 del capítol VI de l'aplicació pressupostària 88.81.39.674.28.0 PM060, al capítol VII del mateix programa pressupostari PM011, pels motius següents:  
Mitjançant Resolució de data 3 de juliol de 2009, es va resoldre autoritzar el finançament amb càrrec al Pla especial de suport a la inversió productiva en municipis de la Comunitat Valenciana del projecte denominat «Adquisició de terrenys i ampliació de zona esportiva» en el municipi de Benetússer.  
Quan es van transferir els crèdits PIP de l'extint Consell Valencià de l'Esport a la Conselleria d'Educació, Investigació, Cultura i Esport, el crèdit corresponent a aquest projecte es va incorporar per import de 883.888,81 - en l'aplicació pressupostària 27.19.14.453.40.1 PM060.  
  
D'acord amb l'Ordre 1/2010, de 29 de gener, de la, aleshores, Conselleria d'Economia, Hisenda i Ocupació, l'adquisició del sòl es realitzarà pels ajuntaments en aquells projectes que hagen inclòs en l'import real de l'obra el valor d'adquisició del sòl, establint, així mateix, en la disposició final primera que les conselleries que tinguen assignada l'execució de projectes que incloguen com a import finançable l'adquisició del sòl, realitzaran les operacions oportunes per a la disponibilitat del crèdit, sent la Direcció General de Pressupostos la que tramitarà les modificacions tècniques necessàries.  
  
El Decret llei 3/2016, de 27 de maig, del Consell, pel qual es regula el procediment de liquidació del Pla Especial de Suport a la Inversió Productiva en municipis de la Comunitat Valenciana, estableix en l'article 3 que «Els ajuntaments que hagen sol·licitat l'autorització de projectes amb càrrec al pla especial, n'haja estat aprovat o no el seu finançament amb càrrec a aquest, i les obres del qual consideren que no han d'executar-se, bé per causes sobrevingudes que ho impedisquen, per raons d'interés públic o per haver-se produït modificacions en la necessitat d'infraestructures en els municipis, podran sol·licitar-ne la substitució, per un altre o altres projectes, l'import total del qual no siga superior a aquell que substitueix, deduïdes, si és el cas, les obligacions pagades o pendents de pagament amb càrrec al finançament del pla especial.».  
Dins del termini ressenyat en l'esmentat decret llei i acompanyat dels documents que en ell es requerien diversos ajuntaments van sol·licitar la substitució de projectes, els quals prèvia l'emissió del preceptiu informe de la Conselleria competent per raó de la matèria ha estat autoritzada la substitució de diversos projectes corresponents a distints municipis, la qual cosa requerix que els crèdits assignats per al finançament dels projectes que se substituïxen, siguen reintegrats al projecte pressupostari original.  
Per tot això, i en virtut del que disposen els articles 17 i 19 de la Llei 11/2015, de 29 de desembre, de pressupostos de la Generalitat per a l'exercici 2016, a proposta del conseller d'Hisenda i Model Econòmic, el Consell, prèvia deliberació, en la reunió del 16 de desembre de 2016,  
  
  
  
ACORDA  
  
Primer  
Aprovar una generació de crèdit en el pressupost d'ingressos de l'exercici corrent de la Generalitat per import de 507.361,95 euros, en l'aplicació pressupostaria 390.03.  
  
Segon  
Aprovar una generació de crèdit en el pressupost de despeses, de l'exercici corrent, aplicació pressupostària 55.18.29.592.59.9. PM 019 «Centre de Seguretat i Emergència Orihuela Costa», per import de 507.361,95 euros.  
  
Tercer  
Aprovar la realització dels següents ajustos de crèdits en el pressupost de l'agrupació de romanents, entre seccions, capítols i programes pressupostaris, per un import global de 03 156.354,38 euros:  
  
València, 16 de desembre de 2016  
  
La consellera secretària,  
MÓNICA OLTRA JARQUE